作者:崔與之
標題:賀新郎
內容:雨過雲容掃。使星明、德心高揭，福心旁照。槐屋猶喧梅正熟，最是清和景好。望金節、雲間縹緲。和氣如春清似水，漾恩波、沾渥天南道。晨鵲噪，有佳報。天家黃紙除書到。便歸來、昇華天下，安邊養浩。好是六逢初度日，碧落笙歌會早。遍西郡、歡聲多少。人道菊坡新醞美，把一觴、滿酌歌難老。瓜樣大，安期棗。